Mən burada bəyan etməliyəm ki, o nümayişdə iki bayraq, Azərbaycanın və Türkiyənin bayraqları dalğalanırdı. Avropa Şurasında ikili standartların, qeyri-obyektiv münasibətlərin mövcudluğu bu sessiyada özünü o dərəcədə mənfi şəkildə göstərdi ki, hətta Avropa Şurası Parlament Assambleyasının sədri belə işdən kənarlaşdırılması ilə bağlı cəhdlərlə rastlaşdı. Bu bir də onu göstərdi ki, Avropa Şurasının Parlament Assambleyası dərin bir böhran içərisindədir. Bu böhranın əsas səbəblərindən biri içərisində olan destruktiv qüvvələrin Azərbaycana, Türkiyəyə, obyektivliyi axtaranlara, öz sözünü demək istəyənlərə, müstəqil çıxış etmək niyyətində olan ölkələrə qarşı ikili standartlarla və qeyri-obyektiv yanaşma ilə müşahidə olunan münasibətidir.